[{"text_idx": "#000005", "text": "MAE un o gyrsiau mwyaf poblogaidd, rhad ac am ddim y Brifysgol Agored yn mynd i fod yn ddwyieithog, gan roi\u2019r sgiliau a\u2019r wybodaeth sydd eu hangen ar siaradwyr Cymraeg i feistroli eu harian, yn eu dewis iaith, boed hynny yn y Gymraeg neu\u2019r Saesneg. Mae\u2019r cwrs \u2013 Academi Arian \u2013 wedi cael ei gyfieithu\u2019n ddiweddar o MSE\u2019s Academy of Money, prosiect addysg ariannol uchelgeisiol a lansiwyd yn Saesneg y llynedd, pan ymunodd gwefan fwyaf y DU i ddefnyddwyr, (MSE) a\u0302\u2019r sefydliad dysgu o bell, blaenllaw."}, {"text_idx": "#000006", "text": "Yn cael ei gynnal ar lwyfan OpenLearn y Brifysgol Agored, dyma\u2019r cwrs academaidd am ddim, newydd, mwyaf poblogaidd y darparwr addysg y llynedd, gyda mwy na 37,000 yn cofrestru."}, {"text_idx": "#000007", "text": "Mae\u2019r cwrs yn cynnwys chwe sesiwn dwy awr o astudio yn ymdrin a\u0302 phob agwedd ar gyllid personol:"}, {"text_idx": "#000009", "text": "Fel gyda\u2019r cwrs iaith Saesneg, mae Academi Arian yn hollol hyblyg, gan ganiata\u0301u i fyfyrwyr astudio ar eu cyflymder eu hunain, ac efallai dewis un pwnc i\u2019w astudio hyd yn oed. Mae ar gael i unrhyw un sy\u2019n dymuno gwella eu gwybodaeth am gyllid personol er eu budd a\u2019u gallu ariannol eu hunain, neu, ar gyfer y rheiny sy\u2019n gweithio mewn diwydiannau sy\u2019n helpu defnyddwyr, gall ddarparu sylfaen academaidd i gefnogi eu gwaith."}, {"text_idx": "#000010", "text": "Yn ogystal a\u0302 datganiad o gyfranogiad y gellir ei lawrlwytho am ddim, bydd cofrestru ar y cwrs yn rhoi cyfle i fyfyrwyr ennill bathodyn digidol am ddim y Brifysgol Agored os ydynt yn cwblhau pob un o\u2019r chwe sesiwn. Dyma ffordd o ddangos eich diddordeb yn y pwnc a\u2019ch ymrwymiad i\u2019ch gyrfa gyda datblygiad proffesiynol parhaus."}, {"text_idx": "#000012", "text": "Dywedodd Martin Lewis, sylfaenydd , sydd hefyd wedi cyd-ariannu gwerslyfr addysg ariannol sy\u2019n cydweddu a\u0302\u2019r cwricwlwm yng Nghymru (1): \u201cMae \u2018Academoney\u2019 gan MSE eisoes yn un o\u2019r cyrsiau mwyaf poblogaidd sydd ar gael am ddim \u2013 prawf o\u2019r pwyslais yr ydym yn ei roi ar addysg ariannol. Mae\u2019r addysg honno\u2019n hollbwysig, bron fel math o hunanamddiffyniad ariannol. Felly rwy\u2019n falch ac yn ddiolchgar i\u2019r Brifysgol Agored am ein bod ni nawr yn gallu cymhwyso pobl, am ddim, yn y Gymraeg yn ogystal a\u0302\u2019r Saesneg."}, {"text_idx": "#000013", "text": "\u201cMae cwmni\u0308au\u2019n gwario biliynau ar hysbysebu, marchnata ac addysgu staff i werthu, ac eto nid ydym ni fel defnyddwyr yn cael unrhyw hyfforddiant fel prynwyr. Pwrpas Academi Arian yw i wneud yn iawn am yr addysg ariannol wael a gafodd llawer o oedolion, os o gwbl, yn yr ysgol. Ac er bod y cwrs yn ddefnyddiol ar gyfer eich gwybodaeth ariannol personol, i lawer o bobl, mae e hefyd yn ffordd wych o ddangos ymrwymiad i ddatblygiad proffesiynol."}, {"text_idx": "#000014", "text": "\u201cMae\u2019r adborth cadarnhaol a gawsom gan y rhai sydd eisoes wedi cwblhau\u2019r cwrs yn anhygoel, a nawr rwy\u2019n gobeithio cael adborth tebyg yn Gymraeg, wrth i lawer o bobl yn cymryd cam pwysig tuag at lythrennedd ariannol. Er mawr ofid imi, nid oes gen i\u2019r sgiliau Cymraeg i greu enw cyfatebol i \u2018Academoney\u2019 \u2013 ond rydyn ni\u2019n agored i awgrymiadau.\u201d"}, {"text_idx": "#000016", "text": "\u201cMae dysgu am ddim yn rhan hanfodol o genhadaeth y Brifysgol Agored. Yng Nghymru, bu i ni lasio casgliad dwyieithog o adnoddau llesiant ac iechyd meddwl i fyfyrwyr ar OpenLearn yn ddiweddar, a\u2019r llynedd buom yn cydweithio a\u0302 Llywodraeth Cymru i lunio cyfres o gyrsiau am ddim i weithwyr ar ffyrlo i\u2019w helpu i ailsgilio. P\u2019un a ydych eisiau dysgu mwy amdanoch eich hun, gwella eich rhagolygon gyrfa neu ddeall cyllid ariannol, nid yw byth yn rhy hwyr i ddechrau dysgu.\u201d"}, {"text_idx": "#000021", "text": "You must be logged in to post a comment."}, {"text_idx": "#000030", "text": "Fact Checking Policy and Regulation"}]